b'\n_START_ARTICLE_\nRoberto Pun\xc4\x8dec\n_START_SECTION_\nKlupska karijera\n_START_PARAGRAPH_\nIgrao je u vara\xc5\xbedinskome Varteksu od 2008. do 2011. godine. Prvu utakmicu za Varteks u Prvoj HNL odigrao je protiv splitskoga Hajduka. Nakon \xc5\xa1to mu NK Vara\xc5\xbedin nije isplatio pla\xc4\x87e, i\xc5\xa1ao je na arbitra\xc5\xbeu u HNS i dobio raskid ugovora, te je 31. kolovoza 2011. godine pre\xc5\xa1ao u izraelski Maccabi iz Tel Aviva s kojim je potpisao ugovor na dvije godine. U Maccabiju je kratko ostao te je ve\xc4\x87 srpnja 2012. godine poslan na posudbu u njema\xc4\x8dki nogometni klub Union iz Berlina.\n_START_SECTION_\nReprezentativna karijera\n_START_PARAGRAPH_\nNastupio je za mlade kategorije hrvatske nogometne reprezentacije: do 14, do 16, do 17, do 18, do 19, do 20 i do 21. Za hrvatsku seniorsku nogometnu reprezentaciju jo\xc5\xa1 nije nastupio.'